google/wiki40b huggingface dataset:
Hippocampus

Hippocampus er en struktur medialt i tinninglappen i storehjernen, som har funksjoner knyttet til hukommelse og romlig orientering. Navnet er fra latin, og betyr sjøhest, hvilket gjenspeiler hippocampus' utseende når en ved disseksjon lager horisontale snitt. Dersom hippocampus skades, f.eks ved Alzheimers sykdom,  mister man evnen til å huske nye «episoder av livet» (anterograd amnesi), selv om minner fra lengre tid tilbake huskes som normalt. Dette har lenge vært antatt at det skyldes hvordan hippocampus, etter å ha mottatt og bearbeidet sanseinntrykk, sender informasjonen tilbake til ulike deler av hjernebarken (neocortex) for langtidslagring, men nyere studier på dyr fra MIT utfordrer denne konsolideringsteorien, og foreslår at minner lagres på samme tid i deler av hjernen ansvarlig for både korttidshukomelse og langtidshukomelse, respektivt 
Hippocampus har en høy energiomsetting. Ved svikt i oksygentilførsel til hjernen (anoksi eller hypoksi) kan hippocampus ta skade før andre deler av hjernen. Ved hjertestans og nærdrukning ser man derfor ofte at hukommelsesproblemer kan prege symptombildet, mens andre kognitive funksjoner er relativt bedre bevart.
Heptophylla

Utseende

Middelsstore, blanke, rødbrune oldenborrer. Undersiden er kledt med lange, lyse hår.

Utbredelse

Denne gruppen er utbredt i Kina og Japan.
Thorvald Meyers gate (Oslo)

Nr. 34

I bygget på hjørnet mot Helgesens gate var tidligere Halvorsens bokhandel og bokforlag, etablert i 1939 og drevet av Birger Halvorsen. Her ble Thorbjørn Egners første bøker utgitt, blant mye annet. I annen etasje var Snorres trykkeri. I trappen ned til antikvariatet i kjelleren var det en hemmelig dør til et rom som gikk fra innunder vindusutstillingen til ut i Thorvald Meyers gate. I dette rommet sto radioapparatet Max Manus brukte i sin kommunikasjon med England under krigen. Her sto også en stensilmaskin som ble brukt til mangfoldiggjøring av illegale aviser. Max Manus var ansatt i bokhandelen som selger, for under dekke av å måle opp offentlige bygningers behov for blendingsgardiner (bedriftens attåtnæring), å kunne rekognosere i forkant av sabotasjeoperasjoner.
Actual Ground Position Line

Historie

Siachen-breen og den tilstøtende fjellkjeden Saltoro var sted for militær aktivitet for første gang i 1984 da den indiske hæren okkuperte breen og Saltorofjellene, først og fremst for å hindre pakistanerne i gjøre det samme. Denne operasjonen fikk kodenavnet Operasjon Meghdoot («skyenes guddommelige budbringer»), og ledet til Siachen-konflikten. Det har blitt gjort flere mindre endringer i de kontrollerte områdene, men den indiske hæren har holdt seg på høyden Saltorofjellene.

Geografi

Denne linjen går over randen av Saltorofjellene, som er et fjellplatå med fjell som overstiger 8 000 moh. Indiske soldater holder seg på toppen av platået, og hindrer dermed de pakistanske soldatene fra å klatre opp. Nåværende AGPL følger i hovedsak denne linjen:
Indira Col – Sia La-passet – Saltoro Kangri 1 – Bilafond La-passet – K12 – Gyong La-passet – NJ9842
Oppsatte rettigheter

Oppsatte rettigheter er det tekniske uttrykket som brukes i sammenheng med pensjon man har rett på men ikke har tatt ut, som regel fordi man ikke har nådd stillingens aldersgrense. Det er Statens pensjonskasse som har denne ordningen for folk som har jobbet i det offentlige i minimum tre år, men som siden har fått en jobb som gjør at de ikke lenger er medlem av Statens pensjonskasse. I alt har Statens pensjonskasse om lag 300 000 personer med oppsatte rettigheter. Ved et kvalitetssikringsarbeid i 2008 avdekket man 2900 som ikke var registrert, men som hadde slike rettigheter.
Tidligere ansatte i offentlig sektor med minimum tre års tjenestetid har «oppsatt rett» til pensjon. Denne utløses ved innvilgelse av permanent uførepensjon eller en tidsbegrenset uførestønad i folketrygden, eller når man når stillingens aldersgrense eller når man ved 67 år tar ut folketrygdens alderspensjon. Den som fortsatt er ansatt ved nådd alder eller ved uførepensjonering har ingen «oppsatt rett» – men en regulær rett til pensjon etter forsikringsavtalen.
I kollektive pensjonsavtaler i arbeidsforhold gjelder tilsvarende regler. Antall år den enkelte må ha vært medlem i pensjonsavtalen for å få en såkalt fripolise kan dog variere noe.
I Obligatorisk tjenestepensjon (OTP) er kravet 12 måneder. Hvis ansatte slutter etter mindre enn 12 måneders opptjening blir verdien av vedkommendes pensjon tilført pensjonsordningens innskuddsfond.
I private pensjons- og renteforsikringer har man ikke regler om oppsatt pensjon, her er det verdien av pensjonen når premiebetalingen avsluttes som avgjør om pensjonsavtalen har en restveri. Restverdien av en renteforsikring tegnet uten skattefradrag for innbetalt premie kan gjenkjøpes – verdien kan heves.
EPES/EPA-forsikringer kan ikke gjenkjøpes.
Sportsklubben av 1909

Historie og formål

Klubben ble stiftet 24. mars 1909, derav klubbnavnet. Det opprinnelige navnet var Arbeidernes Turn- og Idrettsforening (Arbeidernes TIF) som fra 1916 ble til Fagforeningernes Idrettsforening. I 1924 var klubben sentral i stiftelsen av Arbeidernes Idrettsforbund, hvorpå noen medlemmer brøt ut og dannet Sportsklubben av 1924. To år senere meldte klubben seg ut igjen av AIF, noe som førte til nok en splittelse og utbryteren Fagforeningenes Idrettsforening av 1926 (Fagen 26). I 1929 slo Fagforeningernes Idrettsforening og Sportsklubben av 1924 seg sammen igjen og tok navnet Sportsklubben av 1909.
Formålet til Sportsklubben av 1909 er å dyrke boksing og bryting under klubbens motto: «Boksing og bryting – det er på Dæl’enga du lærer det!»
Sandsetfjorden

Sandsetfjorden er en fjord på nordsiden av Langøya i Øksnes kommune i Nordland. Fjorden har innløp mellom Hamneset i vest og Flatholmen i øst og strekker seg to kilometer sørover til Sauøya.
På østsiden av fjorden ligger Sandsetbukta og grenden Sandset, som fjorden er oppkalt etter. På andre siden av fjorden ligger grenden Sigerland litt lenger sør. Skjellfjorden er en fjordarm sør for Sandset som går sørøstover til Skjellfjordeidet. Fjorden ender ved Sauøya og herfra fortsetter fjorden som Ånnfjorden. Nord for Sandsetfjorden ligger Hamnfjorden.
Halocyprida

Anatomi og levevis

Som en del av Myodocopa-gruppen ha Halocyprida-artene mykt skall (carapax) på overkroppen (thorax) og lang ytter-gren (i stedet for lang inner-gren) på andre antenne-par.

Det særegne for Halocyprida er at antennen sitter på et feste som mangler den nebb-liknende utveksten (rostrum) som vi finner hos Myodocopida.
 Dessuten er 5. og 7. ledd av underkroppen annerledes enn hos Myodocopida.
Individene er som regel rundt 1 mm lange.
Alle artene i gruppen lever i saltvann. Det finnes mange planktoniske arter i denne gruppen, men mange lever nær bunnen. De pløyer seg igjennom bunnslammet og eter detritus og alger.
Plectreuridae

Utseende

Forholdsvis store, langbeinte, mørke edderkopper. I motsetning til de fleste andre Haplogynae har de åtte øyne. De kan minne om medlemmene i familien Filistatidae, men kan kjennes på at leggene (det tredje leddet innenfra) på beina er tydelig krumme.
Artene i slekten Plectreurys er gjerne helmørke, mens Kibramoa-artene gjerne har rødlig forkropp.

Levevis

Disse edderkoppene lager uryddige spinn under steiner og nedfalne kaktus i tørre områder, også i mursprekker og lignende. De bygger ikke fangstnett, men jager aktivt etter bytte om natta. Hannene i slekten Plectreurys har noen haker på frambeina som formodentlig brukes til å holde hunnen fast med under parringen.

Utbredelse

Familien har i dag en meget begrenset utbredelse i de tørre områdene i USA og Mexico, og på Cuba. Det er imidlertid kjent fossiler fra Europa og Kina, så den må ha vært videre utbredt før.
Ojibwa

Ojibwa, ojibwe eller chippewa er en algonkinspråklig indianerstamme som utgjør den tredje største gruppen av de overlevende nordamerikanske urbefolkningene nord for Mexico. Ifølge USAs Bureau of the Census var ojibwa i 2000 den femte største gruppen av urinnvånere i USA, med 149 669 personer. I Canada finnes det ytterligere ca. 76 000.
Kristin Ørmen Johnsen

Familiebakgrunn og yrkeskarriere

Hun kommer fra Konnerud i Drammen. Johnsen er utdannet sykepleier, og etter å ha praktisert faget i noen år, var hun lektor i sykepleievitenskap ved Høgskolen i Buskerud 1980–2001. I tillegg var hun prorektor ved Høgskolen i Buskerud 1997–2000 og dekan ved høgskolens avdeling for helsefag i Drammen 2000–2001. Hun har vært tilknyttet Institutt for sykepleievitenskap ved Universitetet i Oslo som amanuensis, og var frem til høsten 2000 oppgaveveileder for hovedfagsstudenter ved instituttet. I perioden 2000–2001 var hun leder for Nasjonalt råd for helse- og sosialfagutdanningene. Johnsen var rektor ved Høgskolen i Buskerud 2004–2013.
Johnsen har også vært nestleder i styret for Rikshospitalet HF, nestleder i styret for Helse Sør RHF 2004–2006 og styremedlem i NCE Systems Engineering Kongsberg, Strømsgodset Idrettsforening og Vestre Viken HF.

Politisk arbeid

Johnsen ble tidlig formann i Drammen Unge Høyre. Hun var medlem av Drammen bystyre og formannskap 1995–2003, og ledet hovedutvalgene for undervisning og kultur i periodene 1995–1999 og 1999–2003.
Hun var statssekretær i Kommunal- og regionaldepartementet under Kjell Magne Bondeviks andre regjering 2001–2004, og gikk av for å tiltre stillingen som rektor ved Høgskolen i Buskerud.
Johnsen ble innvalgt på Stortinget fra Buskerud i 2013 og valgt til leder i Buskerud Høyre i 2014.
Vierli Terrengpark

Vierli Terrengpark er ansett for å være en av Norges beste terrengparker. i 2012 ble parken kåret til Norges beste park av Norges Snowboardforbund. Det hele startet i 2008 da Helge Jensen og Terje Skaug hadde barn som sto på snowboard i «danske»-bakken på Vierli. Vennskapet med eier av Vierli turistsenter Erlend Larsen ble en viktig brikke i utvikklingen av parken som i dag er en av Norges beste parker.
Hans Peter Brekke

Familie og utdannelse

Hans Peter Brekke ble født på Brekke i Ørsta og foreldrene hans var gardbruker Hans Henriksen Brekke og Nille Karine Paulsdatter. Han ble konfirmert i Ørsta kirke 27. september 1874 og deretter fikk han undervisning i ca to år ved ”studentfabrikken” til fhv sogneprest Erik Olsen  i Kvinnherad, der både Anders Hovden og Bernt Støylen var elever senere. I 1877 reiste han til Kristiania og i 1878 tok han eksamen artium som elev ved "Maribogadens skole" (startet av Peter Qvam). Våren 1879 tok han ”andeneksamen” og senere studerte han ved universitetet, mest språklige og naturvitenskapelige fag, og han fulgte spesielt professor Jens Lieblein forelesninger i egyptologi.

Journalist og litterat i Kristiania

I Kristiania arbeidet han først en tid i redaksjonen for Norsk Haandlexikon, høsten 1881 ble han journalist i Dagbladet og senere i  Verdens Gang (1868–1923). Han var også medarbeider i Nordens første billigbokserie: Bibliothek for de tusen Hjem (1887), der han oversatte bøker både fra engelsk og fransk, av flere kjente forfattere som Charles Dickens, Émile Zola, Daniel Defoe o.a. Av de mer kjente bøkene  han oversatte, kan nevnes «Robinson Crusoe's liv og haendelser» som kom ut i 1898 og «To fortællinger af Guy de Maupassant» som kom ut i 1888.
I 1898 ble han medlem av "direktionen" i Norske Journalisters Pensions- og Hjælpeforening. I perioden 1900 til 1902 var han formann i Kristiania Journalistklub, og sommeren 1900 var han på studietur til Paris med stipendium fra journalistklubben.
I 1886 ble Hans Peter Brekke gift med Laura Johanne Nagel (f. 25.6.1860) fra Vestre Aker i Kristiania. De hadde ingen barn. 

Han døde i Oslo 10. juni 1911 og ble bisatt fra Uranienborg kirke. I nekrologen som stod i Morgenposten 12. juni 1911, fikk han bl.a. denne omtalen: « ... som Referent hørte Brekke til de første, den norske Presse har havt»  »
Kramgoa låtar 2001

Kramgoa låtar 2001 er et musikkalbum med Vikingarna, utgitt i 2001.
Gallego

Landslaget

Han deltok i flere internasjonale turneringer for Spania. Han ble europamester i fotball i 1964.
Śīlabhadra

Śīlabhadra (sanskrit; tradisjonell kinesisk:戒賢, pinyin: Jièxián) (529–645) var en buddhistisk munk og filosof. Han er best kjent for å være en abbed ved klosteret Nalanda i India, og for å være en ekspert innenfor skolen Yogācāra, og for å være den personlige tutor for den kinesiske buddhistmunken Xuánzàng.
Vickers Vimy

Etter krigen

Vickers Vimy ble brukt av Royal Air Force i Midtøsten fra 1919 til 1925, da den ble avløst av Vickers Virginia.
Den første sivile Vimy fløy 13. april 1919, og ble registrert som G-EAAV. Den sivile varianten, Vimy-Commercial, hadde en større kropp som ble kledd med finér. Den ble produsert mest for eksport.
Vickers Vimy ble brukt i mange førstegangsflyvninger, blant annet ved den første atlanterhavsflyvning fra vest til øst, av Alcock og Brown. Dette flyet er bevart og står utstilt i London Science Museum.
En Vickers Vimy ble også brukt under den første flyvning fra England til Darwin i Australia med Ross Smith, broren Keith og to mekanikere som mannskap. Flyet er bevart i et museum i Ross sin fødeby Adelaide. Flytypen ble også brukt i et forsøk på å fly fra England til Sør-Afrika, med van Rynevald og Brand som mannskap. Dette flyet havarerte underveis (flyverne fullførte turen til Cape Town med et annet fly og fikk derfor ikke den prisen som var satt opp for denne førstegangsflyvningen).
Kwame Karikari

Sverige

Karikari ble hentet av AIK i 2011. Han spilte 18 kamper og scoret 2 mål i Allsvenskan i løpet av sinn første sesong. I første halvdel av 2012 ble han lånt ut til superettanklubben Degerfors IF. I august 2012 ble han kalt tilbake av AIK. Det året kvalifiserte AIK seg til Europaligaen. Karikari spilte 6 kamper og scoret 2 mål i Europaligaen det året. Målene hans kom mot PSV Eindhoven og CSKA Moskva.

Tyrkia

Sesongen 2013-2014 ble han lånt ut til tyrkiske Balıkesirspor i TFF 1. Lig (nest øverste divisjonen). Han spilte 23 kamper og scoret 11 mål, og var dermed medvirkende til klubbens opprykk til Süper Lig.
Kriminalvårdens nationella transportenhet

Kriminalvårdens nationella transportenhet er en avdeling i Kriminalvården med ansvar for befordring av innsatte mellom anstalter (arresthus og fengsler) og politiarrester.
Transportenheten utfører transporter for Kriminalvården, men også for eksempelvis politiet og landets kommuner.
Transportene skjer både innen Sverige og til andre land. I Sverige befordrer transportenheten først og fremst innsatte mellom ulike anstalter og politiarrester. Utenriks skjer transporter av innsatte som for eksempel skal utvises etter avsonet straff, men også avvisninger og utvisninger besluttet av Migrationsverket.
Enhetens stab og administrasjon er plassert på Kriminalvårdens hovedkontor i Norrköping og transportene planlegges fra plankontoret i Arvidsjaur. Transportene utføres av mannskaper ved de 21 lokalkontorene som finnes rundt om i landet. I transportenheten arbeider drøyt 400 personer.
École nationale supérieure de chimie de Paris

École nationale supérieure de chimie de Paris (Chimie ParisTech) er en fransk grande école som uteksaminerer ingeniører nord i Frankrike (Paris), og som er medlem av PSL Research University.
Ebrauc

Ebrauc er det konstruerte navnet for et brytonsk kongedømme i sub-romersk Britannia som var sentrert i byen York i nordlige England. Denne byen hadde da det brytonske navnet Caer Ebrauc i henhold til Nennius' Historia Britonum. Det er avledet fra det romerske navnet Eboracum. På moderne walisisk er det fortsatt kalt for Efrog.
Ved slutten av romersk styre mener en del historikere at byen kan ha opplevd en blomstringstid som hovedstaden i et uavhengig rike, skilt fra et større «kongedømme i nord», kanskje i tiden rundt 470. Området er kjent for britonerne som Deifr i betydningen «vannene», (muligens i betydningen at det lå ved kysten eller på grunn av de mange elvene) kan ha vært en del av dette kongedømmet. Det er bedre kjent som det senere angliske kongedømmet Deira.
Walisisk poesi fra denne perioden har indikert at de innfødte britonerne av hva skaldene kalte «det gamle nord» eller Yr Hen Ogledd var katastrofalt vanskelig og hadde en større tendens til å slåss seg imellom enn å stå opp mot deres felles fiender. Om den historiske kongen i nord, Peredur ab Eliffer, hersket i York (se Peredur), da varte uavhengigheten for dette kongedømmet ikke lenge.
I 573 dro denne Peredur og hans bror Gwrgi til krig mot hæren til en annen konge i nord kalt for Gwenddoleu ap Ceidio og de seiret i slaget ved Arfderydd (dagens Arthuret i Cumberland, i dag Cumbria). Myrdin, den opprinnelige figuren Merlin, trollmannen fra mytene om kong Arthur, skal ha vært en av de få overlevende. Det ble en pyrrhosseier for disse nordlige krigsherrene, i henhold til Annales Cambriae (Annalene fra Wales), da de ble drept syv år senere da deres svekkede styrker bevegde seg mot anglerne i Bernicia. Det var imidlertid anglerne i Deira som til sist erobret og overtok regionen.
Kontrollen over Ebrauc gikk kortvarig tilbake til de innfødte bretonerne under kong Cadwallon ap Cadfan av Gwynedd som erobret området og byen etter slaget ved Hatfield Chase i oktober 632 hvor hans rival Edwin av Northumbria ble drept. Tre år senere ble Cadwallon jagd av Oswald av Bernicia etter slaget ved Heavenfield, og anglernes kontroll ble gjenopprettet.
Bosque County gasskraftverk

Bosque County gasskraftverk er et varmekraftverk i Bosque County, i delstaten Texas i det sørlige USA. Anlegget har en installert produksjonskapasitet på 598 MW fordelt på 4 turbiner, på 95 – 154 MW hver. Operatør er energiselskapet Bosque Power Co LLC. 
Det stod ferdig utbygd i 2001. Brenselkilden er naturgass.
Jörg Jaksche

Operación Puerto

Jaksches navn kom opp i forbindelse med dopingsaken rundt Eufemiano Fuentes og den såkalte Operación Puerto våren 2006, men han ble ikke dømt for noe på det tidspunktet. Da Liberty Seguros trakk seg som sponsor for laget sommeren 2006, fulgte Jaksche med over til Team Astana, men han fikk ikke kontrakt for 2007, og han slet lenge med å finne et nytt lag. Til slutt fikk han kontrakt med Tinkoff Credit Systems, som ved starten av 2007 også hadde de tidligere dopingdømte rytterne Tyler Hamilton og Danilo Hondo i stallen. 30. april ble han suspendert av Tinkoff på grunn av dopingmistanken, men han kom tilbake i slutten av mai og vant Circuit de Lorraine. I slutten av juni 2007 innrømmet Jaksche å ha brukt EPO og bloddoping siden juni 1997, og sa at han ville samarbeide med dopingetterforskerne for å få en kortest mulig straff. 19. september ble Jaksche utestengt i 1 år. Dommen hadde tilbakevirkende kraft, noe som betyr at Jaksche kunne være tilbake som syklist 2. juli 2008. Grunnen til at straffen ble såpass kort, var hans innrømmelser og samarbeid med etterforskerne. Han ble ilagt straffen av det østerrikske sykkelforbundet, fordi han nå bor i Østerrike.
Gersteinwerk kraftverk

Gersteinwerk kraftverk er et varmekraftverk i delstaten Nordrhein-Westfalen i det vestre Tyskland. Det har en installert produksjonskapasitet på 1 680 MW, fordelt på 4 x 427 MW blokker med dampturbiner fra Siemens. Gassfyringsenhetene ved Werne kraftverk inngår som blokk K i dette anlegget. Brenselkilden er steinkull og naturgass. Operatør er energiselskapet RWE Power AG.
De totale CO2-utslippene økte merkbart i 2008 og var ca. 1 044 600 tonn, langt over kvoten det samme året som var 0,255 mill. tonn.  Utslippet er likevel lavt sammenliknet med anleggets effekt.
På samme stedet ligger Werne kullkraftverk (Gersteinwerk-K).
Norges herligste

Seertall

Serien ble beskrevet som en seersuksess for TVNorge. Premieren ble sett av 452 000.
Aftenpostens Per Haddal gav premieren terningkast fire.

Opphav

Norges herligste er en norsk versjon av det svenske programmet 100 höjdare som gikk på Kanal 5 fra 2004 til 2008. Den svenske versjonen ble ledet av komikerne Filip Hammar og Fredrik Wikingsson.

DVD

En tre timer lang DVD med høydepunkter fra serien ble utgitt i 2009.
Aquarium Berlin

Aquarium Berlin ble åpnet i 1913. Bygningen ligger på Olof Palme Platz ved Budapester Strasse i ortsteil Tiergarten i Berlins administrative bydel Mitte. Aquarium er forbundet med Berlin Zoo med en gjennomgang.
Kontrafaktisk historie

Kontrafaktisk historie (av latin: contra facta = i motsetning til det som skjedde) er en metode i historiefaget og fortellergrep benyttet i historiske romaner. Et kontrafaktisk spørsmål er å spørre hvordan historien ville utviklet seg dersom en historisk hendelse hadde gått annerledes.
Typiske ekspempler er spørsmålet om hva som ville skjedd dersom Adolf Hitler ble drept i 20. juli-attentatet i 1944, eller hvordan invasjonen av Norge ville utviklet seg dersom «Blücher» ikke ble senket den 9. april 1940. Hensikten med kontrafaktisk historie er å vurdere betydningen av den historiske hendelsen man endrer.
Historikere er ofte forsiktige med å diskutere kontrafaktisk historie fordi det prinsipielt er umulig å vite hva som hadde skjedd om utviklingen hadde gått i en annen retning, derfor regnes kontrafaktiske resonement heller til å være spekulasjoner enn vitenskap. Et kjent unntak er økonomihistorikeren Robert Fogel som i 1964 skrev en bok hvor han ved hjelp av økonomiske analyser forsøkte å anslå betydningen av 1800-tallets jernbaneutbygg for økonomien ved å sammenligne med en hypotetisk utvikling hvor kanaltransport hadde vært utbygd i stedet. For økonomer har kontrafaktisk historie visse likheter med bruk av scenarier som brukes i økonomiske analyser.
Etter at den britiske historikeren Niall Ferguson i 1997 var redaktør for en samling essays med Virtual History ble det økt oppmerksomhet om sjangeren også fra faghistorikere. I kjølvannet av suksessen til Virtual history har den danske historikeren Rasmus Dahlberg og den norske historikeren Øystein Sørensen skrevet bøker i sjangeren.
I skjønnlitteraturen benyttes kontrafaktisk historie av og til, spesielt for å skape mer originale bakgrunnshistorier for historiske romaner og krimhistorier. For eksempel skrev Robert Harris en krimroman fra 1964 som er historisk i beskrivelse av begivenheter frem til 1942, men kontrafaktisk om tiden etter en tysk seier i Andre verdenskrig
K.M. Peyton

Liv

Hun vokste opp i London, og var tidlig opptatt av hester. I byen var det umulig for et barn å kunne ha sin egen hest, og hesteinteressen ble overført til skrivebordet.
Hun studerte ved Kingston Art School og Manchester Art School, og giftet seg i 1950 med karikaturtegneren Mike Peyton (født 1921).

Forfatterskap

Hennes første bøker var om seiling, og guttefortellinger skrevet for speiderbladet The Scout. Psevdonymet K.M. Peyton ble utviklet da, fordi hun trodde at guttelesere var skeptiske til kvinnelige forfattere. M i forfatternavnet er en referanse til ektemannen Mike. Etterhvert konsentrerte hun seg om hestefortellinger.
Flambardsserien foregår fra ca 1910 til 1920. Hovedpersonen Christina Parsons er foreldreløs, og sendes til herregården Flambards for å bo hos den bitre onkelen William Russell. Onkelen forventer at hun skal gifte seg med sin eldste fetter Mark, og at hennes arv, som vil bli utbetalt når hun er 21, skal brukes til å gjenreise gården. I den første av bøkene (Flambards 1967) rømmer Chistina og den yngre fetteren William til London. I den andre boka The Edge of the Cloud (1969) lever paret i London, hvor han arbeider som flymekaniker mens hun arbeider på hotell. I den tredje boka Flambards in Summer (1969) er hun krigsenke, og venter gravid tilbake til herregården. Serien ble filmet som tv-serie av Yorkshire Television i 1979. Peyton skrev i 1981 et fjerde bind i trilogien – Flambards Divided, hvor Christina bryter mønster og gifter med gårdsarbeideren Dick.
Også andre av Peytons bøker er filmet: A Pattern of Roses fra 1972 i 1983; The Right-Hand Man fra 1977 i 1987 og Who, Sir? Me, Sir? fra 1983 som tv-serie i 1985.